চাকরি থেকে অবসর নিতে নানা সাহেবের তখনো কয়েক বছর বাকি ছিল। সেই দিনগুলোয় মায়ের যে কী কষ্ট হতো তা বোঝার বয়স পলাশের আরো কয়েকটা বছর পরে হয়েছিল। এর পরে মায়ের কয়েকটা পদোন্নতি হয়, আয়ও বেড়ে যায় বেশ। নিজের ভাড়াবাসায়ও ওঠে যান মা। পলাশ তো বটেই, উইও স্কুলে যেতে শুরু করে। মায়ের চাকরি করার জন্য, বড় কথা, বাসাটার ব্যবস্থাপনা ছিল বুয়া মালেকা বিবির হাতে। মালেকা বিবিকে গ্রাম থেকে দাদা পাঠিয়েছিলেন। গ্রাম-সম্পর্কে দরিদ্র আত্মীয়া, বিধবা ও নিঃসন্তান। মা তাকে চাচি ডাকেন। বড়আপা কেন যেন তাঁকে একবার বিবি-দাদি ডেকে ফেলেছিল। সেই থেকে ছোটদের কাছে তিনি